P7_TA(2013)0472

2014. aasta eelarvemenetlus – ühine tekst

Euroopa Parlamendi 20. novembri 2013. aasta seadusandlik resolutsioon eelarvemenetluse raames lepituskomitees heaks kiidetud Euroopa Liidu 2014. aasta üldeelarve projekti ühise teksti kohta (16106/2013 ADD 1–5 – C7-0413/2013 – 2013/2145(BUD))

(2016/C 436/27)

Euroopa Parlament,

(1) Vastuvõetud tekstid, P7_TA(2013)0437.

(2) ELT L 163, 23.6.2007, lk 17.

(3) ELT L 298, 26.10.2012, lk 1.

(4) ELT C 139, 14.6.2006, lk 1.

LISA

LÕPLIK 12.11.2013

2014. eelarve – ühised järeldused

Ühised järeldused koosnevad järgmistest punktidest:

1. 2014. aasta eelarve 2. 2013. aasta eelarvet puudutavad paranduseelarved nr 8/2013 ja nr 9/2013 3. Avaldused

1. 2014. aasta eelarve

1.1. Suletud eelarveread

Kõik eelarveread, mida ei muutnud ei nõukogu ega Euroopa Parlament, ja need, mille puhul Euroopa Parlament kiitis asjaomase lugemise käigus heaks nõukogu muudatusettepanekud, on heaks kiidetud, kui allpool ei ole märgitud teisiti.

Muude eelarvepunktide osas jõudis lepituskomitee järgmistele järeldustele.

1.2. Horisontaalsed küsimused

Detsentraliseeritud ametid

Kõigi detsentraliseeritud ametite ametikohtade arv otsustati jätta selliseks, nagu komisjon oli eelarveprojektis kavandanud, v.a järgmiste ametite puhul:

— Euroopa Lennundusohutusamet (EASA), kellele otsustati juurde anda 7 ametikohta;

— Euroopa Pangandusjärelevalve (EBA), kellele otsustati juurde anda 8 ametikohta;

— Euroopa Kindlustus- ja Tööandjapensionide Järelevalve (EIOPA), kellele otsustati juurde anda 3 ametikohta;

— Euroopa Väärtpaberiturujärelevalve (ESMA), kellele otsustati juurde anda 5 ametikohta;

— Euroopa Varjupaigaküsimuste Tugiamet (EASO), kellele otsustati juurde anda 2 ametikohta; ning

— Europol, kellele otsustati juurde anda 2 ametikohta.

Detsentraliseeritud ametitele ettenähtud ELi rahaline toetus (kulukohustuste ja maksete assigneeringutes) otsustati jätta selliseks, nagu komisjon oli eelarveprojektis kavandanud, v.a järgmiste ametite puhul:

— Euroopa Pangandusjärelevalve, kellele otsustati eraldada ELi 40 % rahastamisvalemi (60 % summast peavad kaasrahastama riikide järelevalveasutused) alusel 2,1 miljonit eurot lisaraha;

— Euroopa Kindlustus- ja Tööandjapensionide Järelevalve, kellele otsustati eraldada ELi 40 % rahastamisvalemi (60 % summast peavad kaasrahastama riikide järelevalveasutused) alusel 1,2 miljonit eurot lisaraha;

— Euroopa Väärtpaberiturujärelevalve, kellele otsustati eraldada ELi 40 % rahastamisvalemi (60 % summast peavad kaasrahastama riikide järelevalveasutused) alusel 2,0 miljonit eurot lisaraha;

— Euroopa Varjupaigaküsimuste Tugiamet, kellele otsustati eraldada 0,130 miljonit eurot lisaraha;

— Europol, kellele otsustati anda 1,7 miljonit eurot lisaraha; ning

— Frontex, kellele otsustati anda 2,0 miljonit eurot lisaraha.

Lepituskomitee leppis detsentraliseeritud ametite kohta kokku alapunktis 3.4 sätestatud ühisavalduse.

Rakendusametid

Rakendusametitele ette nähtud ELi rahaline toetus (kulukohustuste assigneeringutes ja maksete assigneeringutes) ja ametikohtade arv vastavad komisjoni poolt kirjalikus muutmisettepanekus nr 2/2014 kavandatud tasemele.

Ühised tehnoloogiaalgatused

Ühistele tehnoloogiaalgatustele ette nähtud ELi rahaline toetus (kulukohustuste assigneeringutes ja maksete assigneeringutes) ja ametikohtade arv vastavad komisjoni poolt eelarveprojektis kavandatud ja kirjaliku muutmisettepanekuga nr 1/2014 muudetud tasemele.

Katseprojektid/ettevalmistavad meetmed

Nagu Euroopa Parlament kavandas, otsustati heaks kiita 68 katseprojektist/ettevalmistavast meetmest koosnev pakett, mille kulukohustuste assigneeringute summa on 79,4 miljonit eurot. Kui katseprojekti või ettevalmistava meetme jaoks saab kasutada olemasolevat õiguslikku alust, võib komisjon teha ettepaneku assigneeringute ümberpaigutamiseks asjaomase õigusliku aluse alla, et hõlbustada meetme elluviimist.

Pakett jääb täielikult katseprojektide ja ettevalmistavate meetmete jaoks finantsmääruses ette nähtud ülemmäärade piiresse.

1.3. Kulukohustuste assigneeringud finantsraamistiku kulurubriikide kaupa

Võttes arvesse suletud eelarveridade, ametite, katseprojektide ja ettevalmistavate meetmete kohta eespool toodud järeldusi, jõudis lepituskomitee kokkuleppele järgmises.

Alamrubriik 1a

Kulukohustuste assigneeringute puhul otsustati jääda komisjoni poolt eelarveprojektis kavandatud ja kirjalike muutmisettepanekutega nr 1 ja 2/2014 muudetud summade juurde, v.a järgmised erandid:

miljonites eurodes: Eelarverida Nimi Kulukohustuste assigneeringute suurendamine/vähendamine 2014. aasta eelarveprojekt 2014. aasta eelarve Erinevus 01 02 01 Majandus- ja rahaliitu, sealhulgas eurot, käsitlev koordineerimine, järelevalve ja teabevahetus 13,000 11,000 -2,000 04 03 01 02 Sotsiaalne dialoog 38,500 — -38,500 04 03 01 05 Töötajate organisatsioonidele suunatud teavitus- ja koolitusmeetmed — 18,600 18,600 04 03 01 06 Ettevõtjate esindajate teavitamine, nõustamine ja kaasamine — 7,250 7,250 04 03 01 08 Töösuhted ja sotsiaalne dialoog — 15,935 15,935 04 03 02 02 EURESe tegevussuund – tööjõu geograafilise liikuvuse ja tööhõivega seonduvate võimaluste edendamise toetamine 19,310 21,300 1,990 04 03 02 03 Mikrorahastamine ja sotsiaalne ettevõtlus – Rahastamisvahenditele juurdepääsu lihtsustamine ettevõtjate jaoks, eelkõige tööturult tõrjutute ja sotsiaalse ettevõtlusega tegelejate jaoks 25,074 26,500 1,426 06 02 05 Euroopa transpordipoliitika ja reisijaõiguste toetusmeetmed, sh teabevahetusmeetmed 16,019 20,019 4,000 09 03 01 Lairibavõrkude kasutuselevõtu kiirendamine — 10,000 10,000 09 04 01 01 Teadusuuringute tugevdamine tulevaste ja kujunemisjärgus tehnoloogiate valdkonnas 241,003 246,003 5,000 15 02 10 Iga-aastased eriüritused — 3,000 3,000 Kokku 26,701

Selle tulemusel ning katseprojekte, ettevalmistavaid meetmeid ja detsentraliseeritud ameteid arvesse võttes on alamrubriigi 1a kulude ülemmäära piiresse jääva varu suurus 76,0 miljonit eurot.

Alamrubriik 1b

Kulukohustuste assigneeringute puhul jäädi eelarveprojektis kavandatud ja kirjaliku muutmisettepanekuga nr 1/2014 muudetud summade juurde, v.a järgmiste eelarveridade puhul, millest igaühele otsustati ette näha 2,5 miljoni euro suuruses summas kulukohustusi:

— 13 03 67 „Makropiirkondlikud strateegiad aastateks 2014–2020: Euroopa Liidu Läänemere piirkonna strateegia – Tehniline abi“ ja

— 13 03 68 „Makropiirkondlikud strateegiad aastateks 2014–2020: Euroopa Liidu Doonau piirkonna strateegia – Tehniline abi“.

Peale selle otsustati Euroopa abifondile enim puudustkannatavate isikute jaoks (peatükk 04 06) eraldada 134,9 miljoni euro suuruses summas täiendavaid kulukohustusi. Samas summas kulukohustusi paigutatakse ümber Euroopa Sotsiaalfondist (peatükk 04 02), mis moodustuvad selliselt:

— 67,9 miljonit eurot eelarverealt „Vähem arenenud piirkonnad“ (04 02 60)

— 22,2 miljonit eurot eelarverealt „Üleminekupiirkonnad“ (04 02 61)

— 44,8 miljonit eurot eelarverealt „Arenenumad piirkonnad“ (04 02 62).

Paindlikkusinstrumendi raames võetakse Küprosele antava lisaabi jaoks kasutusele 89,3 miljonit eurot.

Rubriik 2

Kulukohustuste assigneeringute puhul otsustati jääda komisjoni poolt eelarveprojektis kavandatud ja kirjaliku muutmisettepanekuga nr 2/2014 muudetud summade juurde, v.a järgmine erand:

— eelarverida 05 08 80 „Liidu osalemine 2015. aastal Milanos toimuval maailmanäitusel „Planeedile toidu ja eluks vajaliku energia tagamine““, mille kulukohustuste assigneeringuid otsustati 1 miljoni euro võrra suurendada.

Selle tulemusel ning katseprojekte ja ettevalmistavaid meetmeid arvesse võttes on rubriigi 2 kulude ülemmäära piiresse jääva varu suurus 35,8 miljonit eurot.

Rubriik 3

Kulukohustuste assigneeringute puhul otsustati jääda komisjoni poolt eelarveprojektis kavandatud ja kirjaliku muutmisettepanekuga nr 2/2014 muudetud summade juurde, v.a järgmised erandid:

miljonites eurodes Eelarverida Nimi Kulukohustuste assigneeringute suurendamine 2014. aasta eelarveprojekt 2014. aasta eelarve Erinevus 15 04 02 Kultuuri- ja loomesektori tegevuse toetamine Euroopas ja väljaspool seda ning riikidevahelise kultuuriringluse ja liikuvuse edendamine 52,922 53,922 1,000 15 04 03 Meediavaldkonna allprogramm – Kultuuri- ja loomesektori tegevuse toetamine Euroopas ja väljaspool seda ning riikidevahelise kultuuriringluse ja liikuvuse edendamine 102,321 103,321 1,000 16 02 01 Kodanike Euroopa — Ajaloolise mälu tugevdamine ja kodanike osalussuutlikkuse suurendamine Euroopa Liidu tasandil 21,050 23,050 2,000 16 03 01 01 Multimeedia meetmed 18,740 25,540 6,800 33 02 02 Mittediskrimineerimise ja võrdsuse põhimõtte edendamine 30,651 31,151 0,500 Kokku 11,300

Selle tulemusel ning katseprojekte, ettevalmistavaid meetmeid ja detsentraliseeritud ameteid arvesse võttes on rubriigi 3 kulude ülemmäära piiresse jääva varu suurus 7,0 miljonit eurot.

Rubriik 4

Kulukohustuste assigneeringute puhul otsustati jääda komisjoni poolt eelarveprojektis kavandatud ja kirjaliku muutmisettepanekuga nr 2/2014 muudetud summade juurde, v.a järgmised erandid:

miljonites eurodes: Eelarverida Nimi Kulukohustuste assigneeringute suurendamine/vähendamine 2014. aasta eelarveprojekt 2014. aasta eelarve Erinevus 01 03 02 Makromajanduslik finantsabi 76,257 60,000 -16,257 19 02 01 Kriisidele ja tekkivatele kriisiolukordadele reageerimine (stabiilsusinstrument) 201,867 204,337 2,470 19 02 02 Konfliktide ennetamise, kriisiks valmisoleku ja rahu kindlustamise toetamine (stabiilsusinstrument) 22,000 22,494 0,494 19 05 01 ELi ja ühistel eesmärkidel tehtav koostöö kolmandate riikidega 100,511 106,109 5,598 21 02 01 01 Ladina-Ameerika – Vaesuse vähendamine ja säästev areng 205,735 0,000 - 205,735 21 02 01 02 Ladina-Ameerika – Demokraatia, õigusriik, hea valitsemistava ja inimõiguste austamine 48,259 0,000 -48,259 21 02 02 01 Aasia – Vaesuse vähendamine ja säästev areng 581,964 0,000 - 581,964 21 02 02 02 Aasia – Demokraatia, õigusriik, hea valitsemistava ja inimõiguste austamine 154,699 0,000 - 154,699 21 02 03 01 Kesk-Aasia – Vaesuse vähendamine ja säästev areng 65,240 0,000 -65,240 21 02 03 02 Kesk-Aasia – Demokraatia, õigusriik, hea valitsemistava ja inimõiguste austamine 4,911 0,000 -4,911 21 02 04 01 Lähis-Ida – Vaesuse vähendamine ja säästev areng 37,305 0,000 -37,305 21 02 04 02 Lähis-ida – Demokraatia, õigusriik, hea valitsemistava ja inimõiguste austamine 13,107 0,000 -13,107 21 02 05 01 Lõuna-Aafrika – Vaesuse vähendamine ja säästev areng 22,768 0,000 -22,768 21 02 05 02 Lõuna-Aafrika – Demokraatia, õigusriik, hea valitsemistava ja inimõiguste austamine 2,530 0,000 -2,530 21 02 06 01 Üleaafrikalised küsimused – Vaesuse vähendamine ja säästev areng 85,210 0,000 -85,210 21 02 06 02 Üleaafrikalised küsimused – Demokraatia, õigusriik, hea valitsemistava ja inimõiguste austamine 9,468 0,000 -9,468 21 02 07 01 Üleilmse tähtsusega avalikud hüved – Vaesuse vähendamine ja säästev areng 620,988 0,000 - 620,988 21 02 07 02 Üleilmse tähtsusega avalikud hüved – Demokraatia, õigusriik, hea valitsemistava ja inimõiguste austamine 19,036 0,000 -19,036 21 02 07 03 Keskkond ja kliimamuutused 0,000 163,094 163,094 21 02 07 04 Säästev energia 0,000 82,852 82,852 21 02 07 05 Inimareng 0,000 163,094 163,094 21 02 07 06 Toiduga kindlustatus ja säästev põllumajandus 0,000 197,018 197,018 21 02 07 07 Ränne ja varjupaik 0,000 46,319 46,319 21 02 08 01 Valitsusvälised osalejad ja kohalikud ametiasutused – Vaesuse vähendamine ja säästev areng 183,452 0,000 - 183,452 21 02 08 02 Valitsusvälised osalejad ja kohalikud ametiasutused – Demokraatia, õigusriik, hea valitsemistava ja inimõiguste austamine 61,151 0,000 -61,151 21 02 08 03 Kodanikuühiskond arengukoostöös 0,000 212,399 212,399 21 02 08 04 Kohalikud asutused arengukoostöös 0,000 36,366 36,366 21 02 09 Lähis-Ida 0,000 51,182 51,182 21 02 10 Kesk-Aasia 0,000 71,571 71,571 21 02 11 Üleaafrikalised küsimused 0,000 97,577 97,577 21 02 12 Ladina-Ameerika 0,000 259,304 259,304 21 02 13 Lõuna-Aafrika 0,000 25,978 25,978 21 02 14 Aasia 0,000 537,057 537,057 21 02 15 Afganistan 0,000 203,497 203,497 21 03 01 01 Vahemere piirkonna riigid – Inimõigused ja liikuvus 205,355 211,087 5,731 21 03 01 02 Vahemere piirkonna riigid – Vaesuse vähendamine ja säästev areng 680,400 687,811 7,411 21 03 01 03 Vahemere piirkonna riigid – usaldusväärsuse suurendamine, julgeolek ning konfliktide ärahoidmine või nende lahendamine 75,950 80,199 4,249 21 03 01 04 Rahuprotsessi toetamine ning rahaline abi Palestiinale ja ÜRO Palestiina Põgenike Abi- ja Tööorganisatsioonile 250,000 300,000 50,000 21 03 02 01 Idapartnerlus – Inimõigused ja liikuvus 240,841 247,067 6,226 21 03 02 02 Idapartnerlus – Vaesuse vähendamine ja säästev areng 335,900 339,853 3,953 21 03 02 03 Idapartnerlus – usaldusväärsuse suurendamine, julgeolek ning konfliktide ärahoidmine või nende lahendamine 11,800 12,966 1,166 21 03 03 03 Toetus muudele mitut riiki hõlmavatele koostöömeetmetele naabruskonnas 163,277 163,771 0,494 21 04 01 Austuse suurendamine inimõiguste ja põhivabaduste vastu ning nende järgimise edendamine ja demokraatlike reformide toetamine 127,841 132,782 4,941 21 05 01 Ülemaailmsed ja piirkonnaülesed julgeolekuohud (stabiilsusinstrument) 81,514 82,255 0,741 21 08 02 Koordineerimine ja teadlikkuse suurendamine arenguvaldkonnas 11,700 13,331 1,631 22 02 01 Toetus Albaaniale, Bosnia ja Hertsegoviinale, Kosovole, Montenegrole, Serbiale ja endisele Jugoslaavia Makedoonia Vabariigile 22 02 01 01 Toetus poliitilistele reformidele, õigusaktide vastavusse viimisele ühenduse õigustikuga ning ühenduse õigustiku järkjärgulisele ülevõtmisele, rakendamisele ja jõustamisele 248,565 249,800 1,235 22 02 01 02 Majandusliku, sotsiaalse ja territoriaalse arengu toetamine 248,565 249,800 1,235 22 02 03 Toetus Türgile 22 02 03 01 Toetus poliitilistele reformidele, õigusaktide vastavusse viimisele ühenduse õigustikuga ning ühenduse õigustiku järkjärgulisele ülevõtmisele, rakendamisele ja jõustamisele 292,938 294,173 1,235 22 02 03 02 Majandusliku, sotsiaalse ja territoriaalse arengu toetamine 292,938 294,173 1,235 22 03 01 Rahaline toetus Küprose türgi kogukonna majandusarengu soodustamiseks 30,000 31,482 1,482 23 02 01 Kiire, tõhusa ja vajadusepõhise humanitaar- ja toiduabi andmine 859,529 874,529 15,000 Kokku 131,755

Selle tulemusel ning katseprojekte ja ettevalmistavaid meetmeid arvesse võttes on rubriigi 4 kulude ülemmäära piiresse jääva varu suurus 10,0 miljonit eurot.

Rubriik 5

Eri jagude ametikohtade loetelude puhul otsustati jääda komisjoni poolt eelarveprojektis kavandatud ja kirjaliku muutmisettepanekuga nr 2/2014 muudetud ametikohtade arvu juurde, v.a Euroopa Parlamendi puhul, kellele ametikohtade loetelu otsustati vastu võtta kujul, milles Euroopa Parlament ise oma lugemise käigus kokku leppis.

Kulukohustuste assigneeringute puhul otsustati jääda komisjoni poolt eelarveprojektis kavandatud ja kirjaliku muutmisettepanekuga nr 2/2014 muudetud summade juurde, v.a järgmised erandid:

— Euroopa Kohtu eesseisvat otsust arvestades summad, mis vastavad 2011. ja 2012. aasta palkade korrigeerimise võimalikule mõjule ja mis praegu kõigi jagude eelarves veel ei sisaldu. Lepituskomitee leppis kokku alapunktis 3.5 sätestatud ühisavalduse.

— muude jagude assigneeringute puhul otsustati jääda Euroopa Parlamendi soovitud taseme juurde, v.a järgmised erandid: — kontrollikoda (V jagu), mille puhul otsustati kasutada nõukogu soovitud vähendusmäära; — Euroopa Kohus (IV jagu), v.a 0,6 miljoni euro suurune vähendamine, mida soovis Euroopa Parlament; — Euroopa välisteenistus (X jagu), v.a ELi eriesindajate ümberpaigutamine, mida soovis Euroopa Parlament. Lepituskomitee leppis kokku alapunktis 3.6 sätestatud ühisavalduse;

— komisjoni (III jagu) eelarvesse lisati kolm uut rida (30 01 16 01, 30 01 16 02 ja 30 01 16 03) koos vastavate assigneeringutega summas, mille Euroopa Parlament oma lugemise käigus kokku leppis.

Selle tulemusel ning katseprojekte ja ettevalmistavaid meetmeid arvesse võttes on rubriigi 5 kulude ülemmäära piiresse jääva varu suurus 316,8 miljonit eurot.

AST/SC tegevusüksuse loomine

Vastavalt kirjalikule muutmisettepanekule nr 2/2014 muudetakse kõikide ELi institutsioonide ja ametite ametikohtade loetelu, et võtta arvesse personalieeskirjades ettenähtud uue, AST/SC tegevusüksuse loomist.

Rubriik 6

Kulukohustuste puhul otsustati jääda komisjoni poolt eelarveprojektis kavandatud summade juurde.

1.4. Erivahendid

Hädaabireservi ja Globaliseerumisega Kohanemise Euroopa Fondi kulukohustuste assigneeringud otsustati jätta eelarveprojektis komisjoni poolt kavandatud tasemele.

1.5. Maksete assigneeringud

2014. aasta eelarve maksete assigneeringute kogusumma on 135 504 613 000 eurot.

2014. aasta eelarveridade maksete assigneeringute eraldamise puhul võeti aluseks nõukogu seisukoht eelarveprojekti kohta:

1. kõigepealt võeti arvesse liigendamata kulude kulukohustuste assigneeringute – millele vastavate maksete assigneeringute summa on alati sama mis kulukohustuste summa – kokkulepitud summat;

2. sama kehtib ka detsentraliseeritud ametite kohta, kellele antav ELi toetus (maksete assigneeringutes) kiideti heaks alapunktis 1.2 esitatud summas;

3. kõigi uute katseprojektide ja ettevalmistavate meetmete maksete assigneeringute puhul otsustati, et nende summa moodustab 50 % vastavate kulukohustuste summast või vastab summale, mida soovis Euroopa Parlament (juhul, kui see on väiksem). Käimasolevate katseprojektide ja ettevalmistavate meetmete pikendamisega seoses otsustati, et maksete assigneeringute summa puhul jäädakse eelarveprojektis määratud summa juurde, millele liidetakse 50 % vastavate uute kulukohustuste summast, või vastab summale, mida soovis Euroopa Parlament (juhul, kui see on väiksem);

4. lepiti kokku järgmistes konkreetsetes maksete assigneeringutes: a) Euroopa Liidu Solidaarsusfondi 2014. aasta maksete assigneeringuteks otsustati eraldada 150 miljonit eurot; b) ühiste tehnoloogiaalgatuste maksete assigneeringuteks otsustati eraldada kirjalikus muutmisettepanekus nr 1/2014 kavandatud summa ning rahvusvaheliste kalanduskokkulepete maksete assigneeringuteks otsustati eraldada kirjalikus muutmisettepanekus nr 2/2014 kavandatud summa; c) eelarverea „Rahuprotsessi toetamine ning rahaline abi Palestiinale ja ÜRO Palestiina Põgenike Abi- ja Tööorganisatsioonile“ maksete assigneeringute summaks otsustati määrata 200 miljonit eurot; d) 2014.–2020. aasta makropiirkondlike strateegiate maksete assigneeringuteks otsustati määrata summa, mis moodustab 50 % alapunktis 1.3 alamrubriigi 1b jaoks määratud kulukohustuste summast; e) iga-aastaste eriürituste maksete assigneeringuteks otsustati määrata summa, mis vastab alapunktis 1.3 alamrubriigi 1a jaoks määratud kulukohustuste summale;

5. lõigetes 2–4 nimetatud maksete assigneeringute summa netomõju asjaomastele kuluridadele on eelarveprojekti käsitleva nõukogu seisukohaga võrreldes 285 miljonit eurot. Võttes arvesse maksete assigneeringute üldsumma - 135 504 613 000 euro – ja eelarveprojekti käsitleva nõukogu seisukoha vahelist erinevust, on tänu järelejäävale 215 miljoni euro suurusele summale võimalik suurendada maksete assigneeringuid kõigil liigendatud assigneeringute eelarveridadel, mille jaoks ei ole ülaltoodud lõigetes 2–4 mingeid erieeskirju kehtestatud, tehes seda proportsionaalselt komisjoni esitatud eelarveprojekti ja nõukogu seisukoha vahelise erinevusega.

Üldise kompromissi raames kiidab lepituskomitee heaks alapunktis 3.1 toodud maksete assigneeringuid käsitleva ühisavalduse.

Nõukogu võtab maksete assigneeringuid käsitleva, alapunktis 3.2 sätestatud Euroopa Parlamendi ja komisjoni ühisavalduse teadmiseks.

1.6. Eelarvemärkused

Kõik muudatusettepanekud, mille Euroopa Parlament või nõukogu eelarvemärkuste kohta tegi, kiideti heaks 1. lisas esitatud muudatustega. Seejuures tuleb märkida, et nad ei saa muuta ega laiendada olemasoleva õigusliku aluse kohaldusala ega vähendada institutsioonide halduslikku autonoomsust ning meedet peab olema võimalik katta olemasolevatest vahenditest.

1.7. Uued eelarveread

Kui lepituskomitee poolt või mõlema eelarvepädeva institutsiooni poolt kummagi institutsiooni lugemise tulemusel ühiselt kokkulepitud ühistes järeldustes ei ole teisiti sätestatud, jäädi eelarve liigenduse puhul selle juurde, mille komisjon oli kavandanud eelarveprojektis ja kirjalikes muutmisettepanekutes 1 ja 2/2014, v.a katseprojektide ja ettevalmistavate meetmete osas.

Liigenduses tehtavad ühiselt kokkulepitud muudatused puudutavad järgmisi eelarveridu:

Eelarverida Nimi 04 03 01 05 Töötajate organisatsioonidele suunatud teavitus- ja koolitusmeetmed 04 03 01 06 Ettevõtjate esindajate teavitamine, nõustamine ja kaasamine 04 03 01 08 Töösuhted ja sotsiaalne dialoog 15 02 01 Tipptaseme ja koostöö arendamine Euroopa hariduse-, koolituse- ja noorsoovaldkonnas, valdkonna parem vastavusse viimine tööturuga ja noorte osalemise toetamine Euroopa demokraatlikus elus 15 02 01 01 Haridus ja koolitus 15 02 01 02 Noored 15 02 10 Iga-aastased eriüritused 21 02 07 03 Keskkond ja kliimamuutused 21 02 07 04 Säästev energia 21 02 07 05 Inimareng 21 02 07 06 Toiduga kindlustatus ja säästev põllumajandus 21 02 07 07 Ränne ja varjupaik 21 02 08 03 Kodanikuühiskond arengukoostöös 21 02 08 04 Kohalikud asutused arengukoostöös 21 02 09 Lähis-Ida 21 02 10 Kesk-Aasia 21 02 11 Üleaafrikalised küsimused 21 02 12 Ladina-Ameerika 21 02 13 Lõuna-Aafrika 21 02 14 Aasia 21 02 15 Afganistan 30 01 16 01 Endiste Euroopa Parlamendi liikmete vanaduspensionid 30 01 16 02 Endiste Euroopa Parlamendi liikmete invaliidsuspensionid 30 01 16 03 Endiste Euroopa Parlamendi liikmete toitjakaotuspensionid

Komisjoni kavandatud uue, sotsiaalse dialoogi eelarverea märkused on sätestatud lisas.

1.8. Reservid

Lepiti kokku, et eelarvereal 01 02 01 „Majandus- ja rahaliitu, sealhulgas eurot käsitlev koordineerimine, järelevalve ja teabevahetus“ paigutatakse Euroopa Parlamendi nõudmisel 2 miljonit eurot reservi.

1.9. Tulud

Eelarve tulupool kiideti heaks sellisena, nagu komisjon oli kavandanud eelarveprojektis, mida muudeti kirjaliku muutmisettepanekuga 2/2014, ning seda kohandati vastavalt lepituskomitees kokkulepitud maksete summale.

2. 2013. aasta eelarve

Paranduseelarve projekt nr 8/2013 kiideti heaks nõukogu kavandatud muudatustega.

Paranduseelarve projekt nr 9/2013 kiideti heaks nõukogu kavandatud, kuid järgmiselt muudetud kujul:

1. Järgmistele teadustegevusega seotud eelarveridadele eraldatakse 2013. aasta täitmata maksete assigneeringute katmiseks kokku täiendavad 200 miljonit eurot: miljonites eurodes Eelarverida Nimi Maksete assigneeringute suurendamine 2013. aastal 06 06 02 03 Ühisettevõte SESAR 12,458 miljonit 08 02 02 Koostöö – Tervis – Innovatiivsete Ravimite Algatuse ühisettevõte 17,981 miljonit 08 04 01 Koostöö – Nanoteadused, nanotehnoloogia, materjalid ja uued tootmistehnoloogiad 19,936 miljonit 08 06 01 Koostöö – Keskkond (kaasa arvatud kliimamuutus) 2,804 miljonit 08 10 01 Ideed 41,884 miljonit 08 19 01 Võimekus – Teaduspoliitika ühtse arendamise toetamine 0,406 miljonit 09 04 01 01 Info- ja sidetehnoloogiaalase teaduskoostöö toetamine (Info- ja sidetehnoloogiad – Koostöö) 40,813 miljonit 10 03 01 Teadusuuringute Ühiskeskuse tuumaenergiaalane tegevus 0,406 miljonit 15 07 77 Inimesed 63,313 miljonit Kokku 200 ljonit

2. Otsustati, et järgmistelt eelarveridadelt paigutatakse 2013. aastal maksete assigneeringuid ümber kokku 50 miljoni euro ulatuses: miljonites eurodes Eelarverida Nimi Maksete assigneeringute ümberpaigutamine 2013. aasta eelarve Paranduseelarve projekt 9/2013 Erinevus 01 03 02 Makromajanduslik finantsabi 10,000 04 05 01 Globaliseerumisega Kohanemise Euroopa Fond (EGF) 13,116 08 01 04 31 Teadusuuringute Rakendusamet 3,915 08 01 05 01 Teadustöötajatega seotud kulud 7,230 08 01 05 03 Muud teadustegevusega seotud juhtimiskulud 15,739 Kokku 50,000

Teadusuuringute halduskulude maksete assigneeringute ümberpaigutamine 2013. aasta eelarves puudutab liigendamata kulusid, mis tähendab, et ülaltoodud tabeli viimasel kolmel real tuleb ka kulukohustuste assigneeringuid samas summas (-26,9 miljonit eurot) vähendada.

2013. aasta eelarvesse on ELi Solidaarsusfondi maksete assigneeringuid kantud 250 miljoni euro eest ning 2014. aasta eelarvesse 150 miljoni euro eest.

3. Avaldused

3.1. Ühisavaldus maksete assigneeringute kohta

Euroopa Parlament, nõukogu ja komisjon tuletavad meelde oma ühist vastutust, mis on sätestatud ELi toimimise lepingu artiklis 323 ja mille kohaselt „Euroopa Parlament, nõukogu ja komisjon tagavad rahaliste vahendite olemasolu liidu seaduslike kohustuste täitmiseks kolmandate isikute suhtes“.

Euroopa Parlament ja nõukogu tuletavad rakendamisega seoses meelde vajadust tagada maksete nõuetekohane suurendamine, et vältida ebanormaalselt suure summa täitmata kulukohustuste ülekandmist 2015. aasta eelarvesse. Sellega seoses on neil vajaduse korral võimalik kasutada mitmeaastase finantsraamistiku määruses muu hulgas selle artiklis 13 ettenähtud eri paindlikkusmehhanisme.

Euroopa Parlament ja nõukogu on kokku leppinud, et 2014. aasta maksete assigneeringute summa on 135 504 613 000 eurot. Nad paluvad komisjonil võtta mitmeaastase finantsraamistiku määruse eelnõu ja finantsmääruse sätete alusel kõik vajalikud meetmed aluslepinguga sätestatud kohustuse täitmiseks, eelkõige (pärast asjaomaste assigneeringute ümberjaotamise ulatuse läbivaatamist) seoses assigneeringute oodatava alakasutamisega (finantsmääruse artikli 41 lõige 2), et taotleda paranduseelarves täiendavaid maksete assigneeringuid, kui 2014. aasta eelarvesse kantud maksete assigneeringutest ei piisa kulude katmiseks.

Euroopa Parlament ja nõukogu võtavad seisukoha iga paranduseelarve projekti kohta vastu võimalikult kiiresti, et vältida maksete assigneeringute puudujääki. Lisaks sellele kohustuvad Euroopa Parlament ja nõukogu menetlema kiiresti kõiki võimalikke maksete assigneeringute ümberpaigutusi, sealhulgas finantsraamistiku erinevate rubriikide vahel, et kasutada eelarvesse kantud maksete assigneeringuid parimal moel ning viia need kooskõlla eelarve tegeliku täitmise ja vajadustega.

Euroopa Parlament, nõukogu ja komisjon jälgivad aasta jooksul aktiivselt 2014. aasta eelarve täitmist, eelkõige alamrubriigi 1b (majanduslik, sotsiaalne ja territoriaalne ühtekuuluvus) ja maaelu arengut käsitleva rubriigi 2 (jätkusuutlik majanduskasv: loodusvarad) osas. See toimub institutsioonivahelise kokkuleppe lisa punkti 36 kohaselt konkreetsete institutsioonidevaheliste kohtumiste vormis, kus vaadatakse üle maksete täitmine ja täiendatud prognoosid.

3.2. Euroopa Parlamendi ja komisjoni avaldus maksete assigneeringute kohta

Euroopa Parlament ja komisjon tuletavad meelde, et mitmeaastases finantsraamistikus 2014–2020 on vaja spetsiifilist ja maksimaalset paindlikkust. Seadusandjate poolt kokkulepitud kavandatavatesse õiguslikesse alustesse tehtavad muudatused põhjustavad mitmeaastases finantsraamistikus 2014–2020 maksete ülemmääradele veelgi suuremat survet. Ühtekuuluvuspoliitika 2014–2010 seadusandliku paketi lõpuleviimise kontekstis ja võttes arvesse VKE algatuse võimalikku mõju, on komisjon teinud avalduse selle kohta, millist mõju avaldab tulemusreservi ja eelmaksete tasemete kohta saavutatud kokkulepe maksevajadustele. Kuigi nende muudatuste üldist mõju täiendavatele maksete assigneeringutele mitmeaastases finantsraamistikus 2014–2020 peetakse piiratuks, märkis komisjon, et iga-aastasi kõikumisi maksete üldises tasemes reguleeritakse maksete üldise varu abil. Komisjon võib vajaduse korral kasutada ka paindlikkusinstrumenti ja mitmeaastase finantsraamistiku määruse eelnõus kokkulepitud ettenägematute kulude varu.

Seetõttu kavatseb komisjon teha täitmist silmas pidades ettepaneku parandusmeetmete kohta, mille jaoks kasutataks vajalikul määral kõiki uues mitmeaastases finantsraamistikus pakutavaid vahendeid. Komisjonil võib eelkõige 2014. aasta jooksul osutuda vajalikuks teha ettepanek ettenägematute kulude varu kasutamiseks vastavalt mitmeaastase finantsraamistiku eelnõu artiklile 13.

3.3. Nõukogu avaldus maksete assigneeringute kohta

Nõukogu tuletab meelde, et erivahendeid saab võtta kasutusele üksnes tõepoolest ettenägematute asjaolude puhul.

Ta tuletab ka meelde, et ettenägematute kulude varu kasutamisel ei tohi ületada kulukohustuste ega maksete assigneeringute ülemmäärasid.

Muude erivahendite osas tuletab nõukogu meelde, et mitmeaastase finantsraamistiku määruse eelnõu artikli 3 lõikes 2 nähakse ette, et kulukohustuste assigneeringud võib eelarvesse kanda finantsraamistiku asjaomaste rubriikide ülemmääradest suurematena.

3.4. Ühisavaldus detsentraliseeritud ametite kohta

Euroopa Parlament, nõukogu ja komisjon tuletavad meelde, kui oluline on viie aasta jooksul järk-järgult vähendada kõigi ELi institutsioonide, organite ja ametite töötajate arvu 5 %, nagu on lepitud kokku institutsioonidevahelise kokkuleppe projekti (eelarvedistsipliini, eelarvealase koostöö ja usaldusväärse finantsjuhtimise kohta) punktis 23.

Euroopa Parlament ja nõukogu võtavad kohustuse viia eespool nimetatud töötajate arvu 5 % vähendamine ajavahemikul 2013–2017 ellu järk-järgult, tagades samas ametite nõuetekohase toimimise, nii et nad saaksid täita neile seadusandjate poolt määratud ülesandeid. Nad on sellega seoses seisukohal, et detsentraliseeritud ametites võib nimetatud vähendamiseks vaja olla täiendavaid meetmeid, sh struktuurimeetmeid. Komisjon jätkab eelnevaga seoses analüüsi mõnede olemasolevate ametite ühinemise ja/või tegevuse lõpetamise võimaluste ja/või sünergilise koostoime saavutamise muude viiside kohta.

Lähtudes institutsioonidevahelise töörühma tööst, mille tulemusena töötati välja 2012. aasta juulis kokku lepitud detsentraliseeritud ameteid käsitlev ühine lähenemisviis, lepivad Euroopa Parlament, nõukogu ja komisjon kokku, et sidusa lähenemisviisi arendamiseks on vaja detsentraliseeritud ametite arengut täpsemalt ja püsivamalt kontrollida. Ilma et see piiraks nende vastavaid eelisõigusi, lepivad need kolm institutsiooni kokku spetsiaalse institutsioonidevahelise töörühma loomises, et määrata ametite jaoks kindlaks selge, objektiivsetel kriteeriumidel põhinev arengutee. Töörühmas tuleks eriti arutada järgmist:

— ametikohtade loetelude hindamine iga ameti puhul eraldi;

— eri ametitele seadusandjate poolt määratud lisaülesannete täitmiseks vajalike piisavate assigneeringute ja piisava töötajate arvu tagamise viisid;

— täielikult või osaliselt tasudest rahastatavate ametite kohtlemine;

— ametite haldusstruktuur, rahastamismudelid, sihtotstarbeliste tulude käsitlus;

— vajaduste ümberhindamine; võimalikud ühinemised/sulgemised; ülesannete üleandmine komisjonile.

Euroopa Parlament ja nõukogu võtavad institutsioonidevahelise töörühma tulemusi oma arutlustes seadusandlike ja eelarvepädevate institutsioonidena nõuetekohaselt arvesse.

3.5. Ühisavaldus rubriigi 5 ja palkade korrigeerimise kohta

Euroopa Parlament ja nõukogu on kokku leppinud, et kuni Euroopa Kohus ei ole asjaomastes kohtuasjades otsust teinud, 2011. ja 2012. aasta palkade kavandatud 1,7 % korrigeerimist praegu 2014. aasta eelarvesse ei lisata.

Kui Euroopa Kohus teeb otsuse komisjoni kasuks, esitab komisjon 2014. aastal kavandatud palgakorrektsiooni katmiseks kõigi jagude kohta paranduseelarve projekti. Sellisel juhul kohustuvad Euroopa Parlament ja nõukogu asjaomast paranduseelarve projekti kiiresti menetlema.

3.6. Ühisavaldus ELi eriesindajate kohta

Parlament ja nõukogu on kokku leppinud, et seoses 2015. aasta eelarvemenetlusega uuritakse Euroopa Liidu eriesindajate assigneeringute ümberpaigutamist komisjoni eelarvest (III jagu) Euroopa välisteenistuse eelarvesse (X jagu).